Urbárska obec, pozemkové spoločenstvo, D u lo v  169, 018 52

**Zápisnica zo zhromaždenia členov Urbárskej obce, pozemkovéspoločenstvo Dulov,**

**zo dňa 20. 4.2024**

Čas konania: 14:00 hod.

Všetkým členom UO Dulov bola zaslaná písomná pozvánka s uvedeným programom VZ, výškepodielov a počte hlasov.

Program:

1. Otvorenie

2. Voľba predsedajúceho riadenia programu schôdze VZ

3. Voľba členov návrhovej, mandátovej komisie, zapisovateľa

a overovateľov zápisnice.

4. Správa o činnosti PS, vyhodnotenia uznesenia z posledného VZ

5. Správa o hospodárení, účtovnej závierke a rozdelení zisku za rok 2023

6. Správa o činnosti DR a jej stanovisko k účtovnej závierke za rok 2023

7. Správa mandátovej komisie

8. Schválenie riadnej účtovnej závierky za rok 2023.

9. Schválenie spôsobu rozdelenia zisku.

10.Zmena stanov spoločnostičl.18, bod 3 – z 15%tvorba rezervného fondu na 5%.

11.Plán činnosti výboru na nasledujúce obdobia

12.Čistenie jazier, les. hospodárenie

13. Rôzne, Diskusia

14.Prestávka na občerstvenie

15.Návrh na uznesenie

16. Záver

Ad 1./ Schôdzu otvoril Ing. Milan Staňo, privítal prítomných a navrhol, aby predsedajúcehoschôdze robil člen výboru p. Ľubomír Rendek.

Ad 2./ Predsedajúcim schôdze bol jednohlasne zvolený p. Ľubomír Rendek.

.

Ad 3./ V treťom bode bola vykonaná voľba návrhovej, mandátovej komisie, zapisovateľa a overovateľov zápisnice.

a/ Do návrhovej komisie boli zvolení: Ing. Irena Krajčíkováa Ing. Ľuba Backová

b/ Do mandátovej komisie boli zvolení: p. Viera Mišovcová, p. Miroslava Pecháčková,p. Mária Bednárová a Ing. Alena Slováková

c/ Za zapisovateľa zápisnice bola zvolená: p. Eva Žalúdková

d/ Za overovateľov zápisnice boli zvolení: p. Jozef Pánov a p. Vladimír Pecháček.

Ad 4./ Správu o činnosti predniesol Ing. Milan Staňo-úlohy sa priebežne plnili a výbor pracoval podľa plánu činnosti. Spomenul, že sa vypracovali nové pravidlá, uzatvorilinové nájomné zmluvy a zamerania  prenajatých pozemkov, poďakoval p.Rendekovi za ich realizáciu. Tiež hovoril o rybárskej činnosti a krúžku mladých rybárov pri ZŠ.

Ad 5./ Správu o hospodárení - účtovnej závierke a návrh rozdelenia zisku za rok 2023 predniesla Ing. Irena Krajčíková. Správa je prílohou zápisnice.

Ad 6./ Správu o činnosti DR a stanovisko k účtovnej závierke za rok 2023 predniesol jej predseda Ing. Vladimír Backo. Správa je prílohou zápisnice.

Ad 7./ Správu mandátovej komisie predniesla p. VieraMišovcová. Z celkových 77.760 podielovbolo pozvaných 271 členov, t.j. 77.126, čo predstavuje 99,18 % podielov. Nevysporiadaných a neprevedených je 634 podielov. Prítomných na VZ je 118 členov, čo predstavuje 59,32 %podielov a účasť 62,14 %. P. VieraMišovcová skonštatovala, že VZ je uznášaniaschopné. Správa jeprílohou zápisnice.

Ad 8./ P. Rendek predniesol návrh na schválenie účtovnej závierky za rok 2023. Závierka bolajednohlasne prijatá a je prílohou zápisnice.

Ad 9./ P.Rendek predniesol spôsob rozdelenia zisku. Výbor navrhol rozdeliť 0.50€ na podiel čo je 38 878,92 €. Návrh bol hlasovaním jednohlasne prijatý a bude vyplácaný.

Ad 10./ Valné zhromaždenie schválilo zmenu tvorby rezervného fondu v stanovách spoločenstva z 15% na 5%, nakoľko tieto prostriedky sú účelovo viazané a nie je možné s nimi inak nakladať.

Ad 11./Plán činnosti výboru na nasledujúce obdobie predniesol Ing. Milan Staňo. Vo svojespráve sa venoval projektu výsadby lesa čo bolo 2x po 2500€,pokračovanie prác pri obnove lesa. Hovoril o ďalšom budovaní majetku spoločenstva a jeho využívanie. Správa je prílohou zápisnice.

Ad 12./Potreba čistenia jazier – Poukázal na  deficit vody v jazerách, tvorbu bahna hlavne v letnom období a potrebe vykonať údržbu na základe úlohy z kolaudačného rozhodnutia, tiež vybudovanie prístupovej cesty v spolupráci s obcou a možnosti vytvorenia tretieho jazera a ťažbe štrku s  firmou Ladce Beton,s.r.o.

Ad13./ Diskutovalo sa:

* p.Ondrášková sa pýtala na možnosť odkúpenia dreva – odpovedal p.Rendek – ťažba sa neplánuje a po dohode je možnosť odpredaja haluzoviny.
* p.Rendek – vysvetlil zámer ťažby a vytvorenie tretieho jazera a predaj štrkov – forma prenájmu lokality firme, ktorá by zariadila všetky potrebné náležitosti(banské povolenie,preklasifikáciu pozemkov a inú administratívu), čím by spoločenstvu nevznikali náklady a odovzdali by hotovú stavbu na rekreáciu a rybolov. Samozrejme zaplatili by spoločenstvu za vyťažený štrk.
* Ing. Slováková sa zaujímala o cestu, kadiaľ sa bude voziť. Odpoveď – zatiaľ sa bude rokovať o prepravnej trase.
* Ing. Halás pripomienkoval absenciu zmluvy. Zmluva sa bude uzatvárať a výbor potrebuje mandát na jednanie. Ing. Staňo – ak nebude dohoda, o mandáte nemá zmysel hovoriť.
* Ing. Tiso – je potrebné odviesť naplavenú zeminu a bahno z dna jazier, lebo zabraňujú priesaku, nie je ohrozený úbytok spodných vôd nakoľko bolo vydané banské povolenie, ktoré to odôvodňuje. Uviedol, že realizačná doba môže byť aj viac rokov. Treba sa rozhodnúť, lebo môžu ísť ťažiť do inej lokality.
* Ing. Staňo – na čistenie sa hľadali i iné firmy, no všetci ponúkali takú formu, že by sme museli platiť my a bola ponuka aj na čistenie formou baktérii, čo nepovažuje za dobré riešenie. Výbor potrebuje riadny mandát, inak to je bezpredmetné.
* p.Štefanec sa pýtal, do akej hĺbky sa bude čistiť – odpovedal p.Rendek – hĺbka je stanovená v kolaudačnom rozhodnutí a projektovej dokumentácii.
* p. Gábor podporil myšlienku a pripomenul, že aj pri minulej realizácii to bol prínos pre spoločenstvo i obec. A bol odovzdaný aj príspevok na stavbu kostola. Treba to realizovať a drží palce, aby sa to podarilo.
* Ing. Žalúdková mala otázku, či to je jedna alebo dve akcie – odpoveď: čistenie + ťažba.
* Ing. Šuba - navrhol dať mandát výboru o súhlase na spoluprácu s Ladce Betons.r.o.
* p.Dobrodenka spomenul predchádzajúci výbor, keď bol starosta, ale je dnes iná doba a treba to riešiť.
* p.Rendek pripomenul, že nájom za pozemky na Sigôtkebol splatný do konca marca a je nutné uhradiť ho čo najskôr.
* p.Jamborová prejavila nesúhlasné stanovisko s ťažbou v novej lokalite.
* Ing.Šamaj – starosta obce, poďakoval v mene obce za spoluprácu s výborom a tiež spomenul potrebu zveľaďovania obce i majetku spoločenstva, ktorého je obec podielnikom.
* p. Rendek poďakoval diskutujúcim a ukončil diskusiu.

Ad14./ Bola vyhlásená prestávka na občerstvenie.

Ad15./ Návrh na uzneseniu z VZ UO Dulov predniesla Ing. ĽubaBacková

Predsedajúci p.Rendek dal hlasovať za Návrh na uznesenie. Návrh na uznesenie bol jednohlasne prijatý a je prílohou zápisnice.

Ad 16./ Záver – Ing. Milan Staňo poďakoval prítomným za účasť a rokovanie ukončil.

Zapísala: Eva Žalúdková ..........................................

Overovatelia zápisnice:

Jozef Pánov ................................................

Vladimír Pecháček ................................................

Prílohy:

- Prezenčná listina

- Správy

V Dulove, dňa 20. 4. 2024

Predseda rokovania: Ľubomír Rendek ...............................................